Евтим Евтимов
Рисунка

chitanka.info

Отдавна на земята си родена,

но аз отново днес ще те създам.

Да бъдеш първата любов за мене,

аз нови чувства ще ти дам.

Ще ти предложа закъсняла среща

и тя ще бъде първата за нас.

Очите ми са две венчални свещи,

които чакат сватбения час.

Подай ръка. Света ще стане хубав,

макар да идвам късно и суров.

Последен може в тебе да се влюбя,

но ще ти върна първата любов.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.